[{"text_idx": "#000002", "text": "Bydd drysau\u2019r cyfleuster arloesedd mwyaf o\u2019i fath yng Nghymru yn agor yr hydref hwn. Mae Campws Arloesedd Caerdydd (CIC) wedi troi hen iard reilffordd yn Gartref Arloesedd, lle bydd meddylwyr yn cwrdd a\u0302 chydweithredwyr a chyllidwyr i ddod o hyd i atebion i heriau cymdeithas. Yr Is-Ganghellor, yr Athro Colin Riordan, yn esbonio sut gall y campws roi hwb i les cymdeithasol ac economaidd yng Nghymru ar o\u0302l Covid-19."}, {"text_idx": "#000004", "text": "Bydd golygfa ehangach yn dod i\u2019r amlwg, nid yn unig o\u2019r adeilad ei hun, ond hefyd o sgyrsiau dychmygol a allai gael eu cynnal yn y man \u2018cymdeithasol\u2019 a rennir wrth droed y grisiau. Mae hwn wedi\u2019i gynllunio fel man hwylus ar gyfer sgyrsiau anffurfiol ymhlith cydweithredwyr, myfyrwyr a\u2019r 400 o ymchwilwyr gwyddorau cymdeithasol fydd yn rhan o SPARC \u2013 y Parc Ymchwil Gwyddorau Cymdeithas."}, {"text_idx": "#000007", "text": "Bydd y Campws yn cael ei gwblhau ar adeg heriol yng nghyd-destun arloesedd yng Nghymru. Yng Nghyllideb ddiweddar y Canghellor, fe wnaeth Llywodraeth y DU addo buddsoddi \u00a393m yng Nghymru i roi hwb sylweddol i adferiad gwyrdd, gan roi cyllid ar unwaith ar gyfer tair bargen Dinas a Thwf. Er gwaethaf y newyddion cadarnhaol hyn, mae pryder ynghylch sut caiff cyllid Ymchwil ac Arloesedd y DU ei ddyrannu yn tymor hir ac a fydd y DU yn cynnal ei statws fel \u2018archbwer yn y gwyddorau\u2019."}, {"text_idx": "#000009", "text": "Mae paratoi\u2019r polisi\u0308au cywir ar gyfer arloesedd yn hollbwysig. Yn ddiweddar, galwodd yr Athrawon Rick Delbridge a Kevin Morgan am Gorff Arloesedd Cenedlaethol newydd i Gymru, i weithio\u2019n agos gyda Llywodraeth Cymru, ond gweithredu\u2019n annibynnol ar yr un pryd i ysgogi gweithgareddau fydd yn sicrhau cyfleoedd cyllido ym meysydd Ymchwil a Datblygu, yn enwedig cyllid ar gyfer arloesedd."}, {"text_idx": "#000011", "text": "Yr angen am leoedd sy\u2019n denu arloesedd, yn ogystal a\u0302 newidiadau polisi i ddatgloi ymchwil, oedd hanfod yr achos dros fuddsoddi ar Gampws Arloesedd Caerdydd. Bydd y Campws yn cyflawni ein hymrwymiad yr hydref hwn."}]